אנדרטת וושינגטון

אנדרטת וושינגטון (באנגלית: Washington Monument) היא אובליסק שיש לבן הנמצא ב"מול" במרכז העיר וושינגטון במחוז קולומביה בארצות הברית.

אנדרטה זו הוקמה לזכרו של הנשיא הראשון של ארצות הברית - ג'ורג' וושינגטון. האנדרטה תוכננה על ידי האדריכל רוברט מילס ב־1840. אבן הפינה הונחה ב-4 ביולי יום העצמאות האמריקאי בשנת 1848. ב-21 בפברואר 1885 העבודות הסתיימו והאנדרטה נחנכה. ב-9 באוקטובר 1888 נפתחה לציבור הרחב.
220px|ממוזער|שמאל|העיצוב המקורי כפי שהוצע על ידי הארכיטקט רוברט מילס

בעת בנייתה הייתה האנדרטה המבנה הגבוה ביותר בעולם. האנדרטה נסדקה במהלך רעידת האדמה שאירעה בוושינגטון ב-23 באוגוסט 2011 ונסגרה למבקרים לצורך שיפוצים עד 12 במאי 2014.

 נתוני האנדרטה 
 גובה כולל - 169.294 מטרים
 גובה מהמבואה למרפסת התצפית - 152 מטרים
 רוחב בסיס האנדרטה - 16.8 מטרים
 רוחב בקצה האנדרטה - 10.5 מטרים
 עובי הקירות בבסיס האנדרטה - 4.6 מטרים
 עובי הקירות בקומת התצפית - 46 ס"מ
 משקל האנדרטה - 82,421 טון
 מספר הלבנים באנדרטה - 36,491

עד לשנת 1889 בה נחנך מגדל אייפל נחשבה אנדרטת וושינגטון למבנה הגבוה בעולם.
שמאל|ממוזער|250px|אנדרטת וושינגטון. ניתן לראות את בריכת ההשתקפות ואת הקפיטול

 חומרי הבנייה 
 האנדרטה מצופה בשיש לבן מבולטימור, מרילנד (אף שחלק קטן מהלבנים הובא משפילד, מסצ'וסטס)
 פנים האנדרטה עשוי מאבני גרניט ממדינת מיין.

 היסודות 
 עומק היסודות: 11.2 מטרים
 משקל היסודות : 33 טון

 פנים המבנה 
 המעלית הנוכחית הותקנה בשנת 1998
 מספר המדרגות: 896

שמאל|ממוזער|250px|מבט מהאוויר: אנדרטת וושינגטון במרכז התמונה, מצידו האליפסה, ובהמשך מעבר לאליפסה ניתן לראות את הבית הלבן.

 תחרות תכנון האנדרטה 
עוד בחייו של וושינגטון החליט הקונגרס של ארצות הברית על הקמת אנדרטה לפאר את מעשיו, אולם רק בשנת 1836 נערכה תחרות אדריכלים. התוכנית הזוכה הציעה רעיון אובליסק שבראשו פסל של וושינגטון רכוב על מרכבה, וסביב האובליסק שדרת עמודים עם פסלי 30 מנהיגי המהפכה האמריקאית. משיקולים תקציביים הוחלט על בניית האובליסק לבדו.

האדמה עליה נבנתה האנדרטה נתרמה על ידי הקונגרס. אולם בשל קשיים תקציביים הבנייה נמשכה שנים רבות.
בין האנשים שעזרו לבניית האנדרטה היו אליזבת׳ המילטון שעזרה לנשים של אבות מייסדים אחרים לגייס כסף כדי לבנות את אנדרטת וושינגטון.

הבנייה
בניית האנדרטה החלה בשנת 1848 אך הופסקה בשל היעדר מימון בשנת 1854. לאחר מלחמת האזרחים חודש העניין בבניית האנדרטה ובשנת 1878, במלאת 100 שנים להצהרת העצמאות האמריקנית, אישר הקונגרס סכום של 200,000 דולר להשלמת האנדרטה. העבודה חודשה ב-1879 בניצוחו של המהנדס תומאס לינקולן קייסי האב, והמבנה הושלם ב-1884. בראש העמוד הוצב קודקוד עשוי אלומיניום שהפקתו הייתה אז יקרה מאוד, כך שפירמידת האלומיניום שמשקלה 2.85 ק"ג הייתה המסה הגדולה ביותר של המתכת שהופקה עד אותו זמן. הקודקוד עדיין מעטר את האנדרטה ומשמש ככליא ברק. שמאל|ממוזער|250px|הצבת קודקוד האלומיניום בראש העמוד בהשלמת הבניה, 1884

 תיירות 
עוד לפני הפתיחה הרשמית עוררה האנדרטה עניין רב ותיירים רבים באו לראותה. עד לסגירת האנדרטה עקב השיפוצים בעקבות רעידת האדמה של 2011 ביקרו באנדרטה יותר מ-800,000 תיירים מדי שנה.

 בתרבות 
 בספר הסמל האבוד של הסופר האמריקני דן בראון, האנדרטה היא פתרונה של חידה עתיקת יומין, ומתוארת כמבנה שנבנה על ידי הבונים החופשיים.
 בספר הפירמידה האדומה של הסופר האמריקני ריק ריירדן, האנדרטה מתוארת כאובליסק החזק ביותר ביבשת אמריקה.
 בסדרה "ארתור" זה אחד המקומות שבהם ארתור ומשפלתו בקרו בוושינגטון, וכן בדמיונו, הוא מתבקש על ידי הנשיא האמריקאי לעניין את האנדרטה, אז הוא מתקין עליה מגלשה.

 ראו גם 

 ג'ורג' וושינגטון
 אנדרטת גבעת בנקר
 אנדרטת סן חסינטו
 תסמונת אנדרטת וושינגטון

 קישורים חיצוניים 



 אנדרטת וושינגטון


 הערות שוליים 

וושינגטון
קטגוריה:הנצחת ג'ורג' וושינגטון
וושינגטון, ג'ורג'
קטגוריה:אובליסקים
וושינגטון